Ως **ηπατική ανεπάρκεια** είναι γνωστή στην ιατρική η αδυναμία του ήπατος να εκτελέσει τις συνήθεις συνθετικές και μεταβολικές λειτουργίες του ως μέρος του οργανισμού. Η ηπατική ανεπάρκεια διακρίνεται σε οξεία και χρόνια (γνωστή και ως κίρρωση). Στις αρχές της δεκαετίας του 2020, αρχίζει να γίνεται διακριτή και μια τρίτη κατηγορία της ηπατικής ανεπάρκειας, η οξεία - χρόνια ηπατική ανεπάρκεια, η οποία επηρεάζει άτομα με χρόνια ηπατική ανεπάρκεια και συνδυάζει στοιχεία της οξείας ανεπάρκειας.

Οξεία ηπατική ανεπάρκεια
------------------------

Ως οξεία ηπατική ανεπάρκεια ορίζεται ως «η ταχεία ανάπτυξη ηπατοκυτταρικής δυσλειτουργίας, ειδικότερα της πηκτικότητας, αλλά και μεταβολών της νοητικής κατάστασης (εγκεφαλοπάθεια) σε έναν ασθενή χωρίς ιστορικό εμφάνισης ηπατικής νόσου στο παρελθόν».

Η εμφάνιση της νόσου σχετίζεται με την ανάπτυξη μιας ηπατικής πηκτικότητας του ήπατος, αλλά και μια μειωμένη συνείδηση στον ασθενή εξαιτίας της εμφάνισης ηπατικής εγκεφαλοπάθειας ταυτοχρόνως. Επομένως, ο ασθενής χρειάζεται ειδική φροντίδα όταν εισαχθεί στο νοσοκομείο. Η διάγνωση της οξείας ηπατικής ανεπάρκειας βασίζεται σε φυσική εξέταση, εργαστηριακά ευρήματα, ιστορικό ασθενούς και προηγούμενο ιατρικό ιστορικό, για να διαπιστωθούν αλλαγές νοητικής κατάστασης, πηκτικότητα, ταχύτητα έναρξης και απουσία εκδήλωσης οποιασδήποτε ηπατικής νόσου στο παρελθόν. Ορισμένες πηγές υποστηρίζουν ότι η οξεία ηπατική ανεπάρκεια μπορεί να προκύψει μόνο αν ο ασθενής εμφανίσει συμπτώματα εγκεφαλοπάθειας εντός 26 εβδομάδων από την εκδήλωση των πρώτων συμπτωμάτων ηπατικής ανεπάρκειας.

Χρόνια ηπατική ανεπάρκεια
-------------------------

Η χρόνια ηπατική ανεπάρκεια εμφανίζεται συνήθως ως τμήμα της κίρρωσης. Η χρόνια ηπατική ανεπάρκεια μπορεί να προκύψει από αίτια όπως η υπερβολική κατανάλωση αλκοόλ, η ηπατίτιδα τύπου Β ή Γ, αυτοάνοσα, κληρονομικά και μεταβολικά αίτια.

Οξεία επί χρόνιας ηπατική ανεπάρκεια
------------------------------------

Ως οξεία επί χρόνιας ηπατικής ανεπάρκειας λέγεται ο τύπος ηπατικής ανεπάρκειας στην οποία ο ασθενής με χρόνια ηπατική νόσο αναπτύσσει χαρακτηριστικά ηπατικής ανεπάρκειας. Μια σειρά από υποκείμενες αιτίες μπορεί να επισπεύσουν την εκδήλωση συμπτωμάτων ηπατικής ανεπάρκειας, όπως η κατάχρηση αλκοόλ ή η μόλυνση από κάποιο βακτήριο. Τα άτομα με ηπατική ανεπάρκεια τέτοιου είδους μπορεί να είναι βαριά άρρωστα και να χρειάζονται θεραπεία σε ΜΕΘ και περιστασιακά μεταμόσχευση ήπατος. Το ποσοστό θνησιμότητας με θεραπεία είναι 50%.

Παραπομπές
----------

1. ↑  «Acute liver failure: redefining the syndromes». *Lancet* **342** (8866): 273–5. 1993. doi:10.1016/0140-6736(93)91818-7. PMID 8101303.
2. ↑  Arroyo, Vicente; Kamath, Patrick; Moreau, Richard; Jalan, Rajiv (2016). «Acute-on-Chronic Liver Failure: A Distinct Clinical Condition». *Seminars in Liver Disease* **36** (2): 107–108. doi:10.1055/s-0036-1583287. PMID 27172350.
3. 1 2  Sleisenger, edited by Mark Feldman, Lawrence S. Friedman, Lawrence J. Brandt; consulting editor, Marvin H. (2009). *Sleisenger & Fordtran's gastrointestinal and liver disease pathophysiology, diagnosis, management* (PDF) (9th έκδοση). St. Louis, Mo.: MD Consult. ISBN 978-1-4160-6189-2. CS1 maint: Extra text: authors list (link)
4. ↑  Munoz, SJ; Stravitz, RT; Gabriel, DA (2009). «Coagulopathy of acute liver failure.». *Clinics in Liver Disease* **13** (1): 95–107. doi:10.1016/j.cld.2008.10.001. ISSN 1089-3261. PMID 19150314.
5. ↑  «EASL Clinical Practical Guidelines on the management of acute (fulminant) liver failure» (PDF). Journal of Hepatology. Αρχειοθετήθηκε από το πρωτότυπο (PDF) στις 24 Οκτωβρίου 2018. Ανακτήθηκε στις 30 Μαΐου 2017.
6. ↑  Sood, Gagan K. «Acute Liver Failure». Mescape. Ανακτήθηκε στις 14 Δεκεμβρίου 2011.
7. ↑  «Chronic Liver Disease/Cirrhosis». *www.hopkinsmedicine.org* (στα Αγγλικά). 12 Απριλίου 2022. Ανακτήθηκε στις 3 Δεκεμβρίου 2022.
8. ↑  Sarin, Shiv Kumar; Choudhury, Ashok (17 October 2016). «Acute-on-chronic Liver Failure». *Current Gastroenterology Reports* **18** (12): 61. doi:10.1007/s11894-016-0535-8. PMID 27747458.